ఐపీవో బాటలో హెచ్‌డీఎఫ్‌సీ లైఫ్‌..
- ఇప్పటికే రెండు ప్రభుత్వ రంగ బీమా
కంపెనీల దరఖాస్తు
న్యూఢిల్లీ : హెచ్‌డీఎఫ్‌సీ స్టాండర్డ్‌ లైఫ్‌ ఇన్సూరెన్స్‌ కంపెనీ (హెచ్‌డీఎఫ్‌సీ లైఫ్‌) ఇన్షియల్‌ పబ్లిక్‌ ఆఫర్‌ (ఐపీవో) కోసం అనుమతులు కోరుతూ మార్కెట్‌, పెట్టుబడి నియంత్రణ రెగ్యులేటరీ అయినా సెక్యూరిటీ ఎక్సేంజీ బోర్డు ఆఫ్‌ ఇండియాకు దరఖాస్తు చేసుకుంది. గడిచిన మూడు వారాల్లో ప్రస్తుతం హెచ్‌డీఎఫ్‌సీతో కలుపుకోని మరో రెండు ప్రభుత్వ రంగ బీమా సంస్థలు ఇప్పటికే ఐపీవో కోసం దరఖాస్తులు చేసుకున్న సంగతి తెలిసిందే. కాగా ఈ మూడింటి విలువ దాదాపు రూ.20,000 కోట్లు ఉంటుందని అంచనా. దీంట్లో ప్రభుత్వ రంగ 'జనరల్‌ ఇన్సూరెన్స్‌ కంపెనీ అయినా 'న్యూ ఇండియా అస్యూరెన్స్‌ కంపెనీ లిమిటెడ్‌'తో పాటు మరో ప్రభుత్వ రంగ బీమా కంపెనీ 'జనరల్‌ ఇన్సూరెన్స్‌ కార్పొరేషన్‌' ఇప్పటికే ఐపీవోకు వచ్చేందుకు సెబీకి దరఖాస్తులను సమర్పించిన సంగతి తెలిసిందే. ఇక ప్రస్తుతం ఐపీవో కోసం హెచ్‌డీఎఫ్‌సీ లైఫ్‌ తన ప్రతిపాదిత పత్రాన్ని సెబీకి అందించింది. ఈ బీమా కంపెనీలో ప్రస్తుతం హెచ్‌డీఎఫ్‌సీకి 61.5 శాతం వాటా ఉంది. మరో 35 శాతం వాటా బ్రిటన్‌కు చెందిన స్టాండర్డ్‌ లైఫ్‌ కలిగి ఉంది. ఈ ఐపీవోలో 299.8 మిలియన్‌ షేర్లను విడుదల చేయాలని ఆ కంపెనీ నిర్ణయించుకుంది. గత నెలలో ఎస్‌బీఐ లైఫ్‌ ఇన్యూరెన్స్‌, ఐసీఐసీఐ లాంబార్డ్‌ జనరల్‌ ఇన్యూరెన్స్‌ కంపెనీలు ఐపీవోకి సంబంధించిన దరఖాస్తు పత్రాలను సెబీకి అందజేసిన సంగతి తెలిసిందే.
మీ స్నేహితులకు రికమెండ్ చెయ్యండి